
บทคัดย่อ
โครงงานนี้มีวัตถุประสงค์เพื่อวิเคราะห์อิทธิพลของปัจจัยทางเศรษฐกิจมหภาค 5 มิติที่มีต่อการเปลี่ยนแปลงของราคาทองคำร่วมกันในแบบจำลองเดียว ประกอบด้วย ดัชนีราคาผู้บริโภค อัตราผลตอบแทนพันธบัตรรัฐบาลสหรัฐฯ อายุ 10 ปี อัตราดอกเบี้ยนโยบายสหรัฐฯ ราคาน้ำมันดิบโลก และดัชนีค่าเงินดอลลาร์สหรัฐ โดยใช้ข้อมูลอนุกรมเวลาทุติยภูมิรายเดือนจำนวน 120 สังเกตการณ์ ตั้งแต่เดือนมกราคม พ.ศ. 2558 ถึงมกราคม พ.ศ. 2568 จากการทดสอบความนิ่งของข้อมูลด้วยวิธี Augmented Dickey-Fuller (ADF) พบว่าตัวแปรทั้งหมดมีคุณสมบัตินิ่งที่ระดับผลต่างอันดับที่หนึ่ง  ผู้วิจัยจึงแปลงข้อมูลให้อยู่ในรูปผลต่างของลอการิทึมธรรมชาติ เพื่อสร้างแบบจำลองการถดถอยเชิงเส้นพหุคูณ (Log-Difference Model) ด้วยวิธีการกำลังสองน้อยที่สุด (OLS) ควบคู่กับการใช้สมการแนวโน้มแบบเอกซ์โพเนนเชียล
ผลการศึกษาพบว่าแบบจำลองดังกล่าวมีความสามารถในการอธิบายความผันผวนของอัตราการเปลี่ยนแปลงราคาทองคำได้ร้อยละ 29.51 () โดยไม่พบปัญหาความสัมพันธ์ในตัวเองที่รุนแรง (Durbin-Watson = 2.23) สำหรับปัจจัยที่มีอิทธิพลต่อการเปลี่ยนแปลงของราคาทองคำอย่างมีนัยสำคัญทางสถิติที่ระดับ 0.01 ในทิศทางตรงกันข้าม มีเพียง 2 ปัจจัย ได้แก่ ดัชนีค่าเงินดอลลาร์สหรัฐ ซึ่งหากเพิ่มขึ้นร้อยละ 1 จะส่งผลให้ราคาทองคำลดลงเฉลี่ยร้อยละ 1.018 และอัตราผลตอบแทนพันธบัตรรัฐบาลสหรัฐฯ อายุ 10 ปี ซึ่งหากเพิ่มขึ้นร้อยละ 1 จะส่งผลให้ราคาทองคำลดลงเฉลี่ยร้อยละ 0.176 ขณะที่ดัชนีราคาผู้บริโภค ราคาน้ำมันดิบโลก และอัตราดอกเบี้ยนโยบาย ไม่มีนัยสำคัญทางสถิติในแบบจำลองนี้
คำสำคัญ: ราคาทองคำ,ปัจจัยเศรษฐกิจมหภาค,แบบจำลองการถดถอยเชิงเส้นพหุคูณ

1.บทนำ  
แม้ปัจจุบันระบบการเงินโลกจะเปลี่ยนผ่านเข้าสู่ระบบเงินตราที่รัฐบาลกำหนดอย่างสมบูรณ์แล้วแต่ทองคำยังคงรักษาสถานะพิเศษในฐานะ

สินทรัพย์ปลอดภัย ทุนสำรองระหว่างประเทศ และเครื่องบ่งชี้ เสถียรภาพทางการเงินที่ทั่วโลกเลือกถือครองเพื่อบริหารความเสี่ยง โดยเฉพาะในช่วงที่เผชิญวิกฤตเศรษฐกิจ สงคราม หรือเงินเฟ้อรุนแรง ทว่าในระบบเศรษฐกิจยุคปัจจุบันที่มีความเชื่อมโยงกันอย่างซับซ้อน ราคาทองคำจึงมีความผันผวนสูงและไม่ได้เคลื่อนไหวอย่างเป็นอิสระ แต่เป็นผลลัพธ์ร่วมกันจากกลไกในระบบนิเวศเศรษฐกิจมหภาคทั้ง 5 มิติ ได้แก่ ดัชนีค่าเงินดอลลาร์สหรัฐ ราคาน้ำมันดิบ อัตราดอกเบี้ยนโยบาย อัตราผลตอบแทนพันธบัตรรัฐบาลสหรัฐฯ อายุ 10 ปี และดัชนีราคาผู้บริโภค ดังนั้น การวิเคราะห์แยกส่วนหรือการพึ่งพาวิจารณญาณจากตัวแปรใดตัวแปรหนึ่งเพียงลำพัง จึงไม่สอดคล้องกับกลไกตลาดและนำไปสู่ความคลาดเคลื่อนสูงในการพยากรณ์ คณะผู้จัดทำจึงได้พัฒนา "แบบจำลองการถดถอยเชิงเส้นพหุคูณในรูปผลต่างของลอการิทึม (Log-Difference Model)" เพื่อเปลี่ยนผ่านสู่ระบบบูรณาการปัจจัยร่วมเพื่อการพยากรณ์เชิงรุก โดยการแปลงข้อมูลให้อยู่ในรูปผลต่างร่วมอันดับที่ 1 (First Difference) เพื่อขจัดปัญหาข้อมูลอนุกรมเวลาที่ไม่นิ่งและป้องกันการเกิดความสัมพันธ์ลวงทางสถิติ ทำให้ตัวแบบจำลองสามารถหลอมรวมและประมวลผลปัจจัยเชิงโครงสร้างทั้ง 5 ด้านเข้าด้วยกันในสมการเดียวได้อย่างมีประสิทธิภาพ ซึ่งผลลัพธ์ที่ได้จากการจำลองความสัมพันธ์เชิงปริมาณนี้มีความแม่นยำทางสถิติสูง สามารถสะท้อนมูลค่าพยากรณ์เชิงรูปธรรม และใช้เป็นกรอบแนวคิดเชิงกลยุทธ์ที่มีประสิทธิภาพในการตัดสินใจลงทุน การบริหารจัดการความเสี่ยง ตลอดจนการวางนโยบายทางการเงินได้อย่างเท่าทันสถานการณ์โลก

2. วิธีการดำเนินงาน
2.1 ข้อมูลที่ใช้ในการศึกษา
งานวิจัยนี้ใช้ข้อมูลอนุกรมเวลาชนิดรายเดือน (Monthly Time-Series Data) โดยเลือกใช้ข้อมูลดิบรายเดือนทั้งหมด 121 เดือน ครอบคลุมช่วงเวลาตั้งแต่เดือนมกราคม พ.ศ. 2558 ถึงเดือนมกราคม พ.ศ. 2568  แต่เมื่อนำมาคำนวณหาผลต่างร่วมอันดับที่ 1 () เพื่อปรับพฤติกรรมข้อมูล ข้อมูลเดือนแรกสุด             จะไม่สามารถหาผลต่างได้ ส่งผลให้เหลือจำนวนสังเกตการณ์ (Observations) ในแบบจำลองการถดถอยทั้งหมด 120 สังเกตการณ์ ซึ่งประกอบด้วยข้อมูลราคาทองคำและปัจจัยทางเศรษฐกิจมหภาค ได้แก่ ดัชนีค่าเงินดอลลาร์สหรัฐ, อัตราเงินเฟ้อ, อัตราผลตอบแทนพันธบัตรรัฐบาลสหรัฐฯ อายุ 10 ปี, อัตราดอกเบี้ยนโยบาย และราคาน้ำมันดิบ
2.2 การทดสอบความนิ่งของข้อมูล (Unit Root Test)
ทำการทดสอบความนิ่งของตัวแปรทั้งหมดในแบบจำลอง โดยเลือกใช้วิธี Augmented Dickey-Fuller (ADF) Test ซึ่งมีรายละเอียดและลำดับขั้นตอนการวิเคราะห์ดังนี้ 
1) การทดสอบความนิ่งในระดับข้อมูลดิบ(Level: ) ทำการทดสอบความนิ่งของตัวแปรทั้งหมดในระดับข้อมูลดิบที่ผ่านการแปลงค่าให้อยู่ในรูปลอการิทึมธรรมชาติ (Natural Logarithm: ) เพื่อลดความผันผวนของข้อมูล  และจัดให้อยู่ในรูปแบบเชิงเส้น โดยใช้สมการทดสอบดังต่อไปนี้
 

2) การทดสอบความนิ่งในระดับผลต่างร่วมอันดับที่ 1 (1st Difference: )
ในกรณีที่ผลการทดสอบในระดับข้อมูลดิบ () แสดงลักษณะข้อมูลไม่นิ่ง (Non-Stationary) ต้องดำเนินขั้นตอนการแปลงข้อมูลอนุกรมเวลาดังกล่าวให้อยู่ในรูปของผลต่างร่วม  อันดับที่ 1 (1st Difference ของค่า ) หรือที่เรียกว่าอัตราการเปลี่ยนแปลง (Log Difference / Log Return) เพื่อขจัดปัจจัยด้านแนวโน้มเวลา ทำการทดสอบความนิ่งซ้ำด้วยสมการ
 

2.3 การประมาณค่าแบบจำลองการถดถอยเชิงเส้นพหุคูณ (Multiple Linear Regression)
1) การสร้างแบบจำลองในรูปผลต่างลอการิทึม (Log-Difference Model) 
เนื่องจากแบบจำลองนี้ทำการแปลงข้อมูลให้อยู่ในรูปผลต่างของลอการิทึมเพื่อแก้ปัญหาความไม่นิ่งของข้อมูล (Unit Root) และต้องการศึกษาความสัมพันธ์ในรูปแบบของค่าความยืดหยุ่น (Elasticity) สมการคณิตศาสตร์ที่ใช้ในงานวิจัยนี้จึงจัดอยู่ในรูปแบบ Log-Difference Model โดยเรียงลำดับตัวแปรสอดคล้องตามผลการคำนวณจริง ดังนี้		

2)  การประมาณค่าด้วยวิธี Ordinary Least Squares (OLS)
งานวิจัยนี้ใช้การประมาณค่าสัมประสิทธิ์ด้วยวิธีวิเคราะห์กำลังสองน้อยที่สุด (Ordinary Least Squares: OLS) เพื่อให้ผลรวมของค่าความคลาดเคลื่อนยกกำลังสองมีค่าน้อยที่สุด () โดยมีสูตรการหาค่าสัมประสิทธิ์ในรูปแบบเมทริกซ์ ดังนี้		

2.4 การวิเคราะห์แนวโน้มการเติบโตระยะยาว (Exponential Trend Model)
1) สมการกราฟแนวโน้ม (Exponential Trend) นอกเหนือจากการวิเคราะห์ปัจจัยเชิงสาเหตุ ผู้วิจัยได้ประยุกต์ใช้แบบจำลองแนวโน้มแบบเอกซ์โพเนนเชียล(Exponential Trend Model) เพื่อทำการวิเคราะห์ทิศทางและอัตราการเติบโตในระยะยาวของราคาทองคำ โดยมีรูปแบบสมการดังนี้) 
สมการที่ใช้สร้างเส้นกราฟ	
เมื่อทำการแปลงให้อยู่ในรูปแบบเชิงเส้นเพื่อความสะดวกในการคำนวณ (Linearized Form) ด้วยการนำลอการิทึมธรรมชาติ () มาใช้ทั้งสองข้างของสมการ จะได้สมการ ดังนี้


2.5 การทดสอบปัญหาความสัมพันธ์ในตัวเอง (Autocorrelation Test) 
เนื่องจากแบบจำลองนี้ประมาณค่าด้วยวิธี Ordinary Least Squares (OLS) บนข้อมูลอนุกรมเวลา ผู้วิจัยจึงต้องทดสอบข้อตกลงเบื้องต้นว่าค่าความคลาดเคลื่อนมีความเป็นอิสระต่อกัน โดยเลือกใช้การทดสอบสถิติ Durbin-Watson (DW) เพื่อตรวจสอบปัญหาอัตตสหสัมพันธ์ มีโครงสร้างสมการคณิตศาสตร์ ดังนี้	

3.ผลการทดลอง
3.1 ผลการทดสอบUnit Root(Augmented Dickey-Fuller Test) 
ทำการทดสอบความนิ่งของข้อมูล(Stationary) ด้วยวิธี  Augmented Dickey-Fuller (ADF) Test เพื่อป้องกันความผิดพลาดจากภาวะความสัมพันธ์ลวง (Spurious Regression) ซึ่งผลการทดสอบสามารถ สรุปประเด็นสำคัญได้ ดังนี้ตารางที่ 1
	ตัวแปร
	ระดับ Level
	ระดับ 1st Difference
	สรุปผล 

	Gold Price
	Non-
	Stationary
	I(1)

	US Dollar Index
	Non
	Stationary
	I(1)

	Crude Oil Price
	Non
	Stationary
	I(1)

	Federal Funds Rate
	Non
	Stationary
	I(1)

	10-Year Bond Yield
	Non
	Stationary
	I(1)

	Inflation
	Non
	Stationary
	I(1)


ตารางที่ 1 ผลการตรวจสอบ Unit Root Test ด้วยวิธี Augmented Dickey-Fuller (ADF)
3.2 ผลการวิเคราะห์ความถดถอยเชิงเส้นพหุคูณ (Multiple Linear Regression)
เมื่อประมาณค่าความสัมพันธ์ของแบบจำลองความถดถอยเชิงเส้นพหุคูณในรูปแบบการถดถอยเชิงเส้นพหุในรูปผลต่างของลอการิทึม (Log-Difference Model)  เพื่อศึกษาค่าความยืดหยุ่น (Elasticity)       ของราคาทองคำต่อปัจจัยทางเศรษฐกิจมหภาค โดยผลการคำนวณด้วยวิธี Ordinary Least Squares (OLS) แสดง
ดังตารางที่ 2
	ตัวแปร

	Coefficients
	Standard Error
	t Stat
	P-value

	Intercept 
	0.006689
	0.00447
	1.49473
	0.137747

	
	-1.01801
	0.26494
	-3.84244
	0.000201

	 
	-0.17616
	0.03700
	-4.76041
	0.000006

	 
	1.07933
	1.36333
	0.79169
	0.430184

	 
	-0.00433
	0.01187
	-0.36493
	0.715837

	 
	0.00623
	0.03478
	0.17924
	0.858061


ตารางที่ 2  ผลการวิเคราะห์ความถดถอยเชิงเส้นพหุคูณ (Summary Output)
โดย	R Square : 0.295113 (29.51%)
Adjusted R Square : 0.264197 (26.42%)
Significance F : 
Observations : 120 ข้อมูล
จากผลการคำนวณในตารางที่ 2 สามารถนำมาเขียนเป็นสมการถดถอยเชิงเส้นพหุในรูปผลต่างของลอการิทึมเพื่อการพยากรณ์ได้ ดังนี้
 

3.3 ผลการทดสอบปัญหาความสัมพันธ์ในตัวเอง (Durbin-Watson Test)
1) ค่าสถิติ Durbin-Watson ที่คำนวณได้ () : 2.232709
2) การทดสอบเกณฑ์ทางสถิติ : จากตารางสถิติ Durbin-Watson ของ Savin and White (1977) ณ ระดับนัยสำคัญ 0.05 โดยกำหนดจำนวนสังเกตการณ์ (n = 120) และจำนวนตัวแปรอิสระ (k = 5) เนื่องจากตารางมาตรฐานไม่มีแถวข้อมูลที่ n = 120 โดยตรง (มีเฉพาะ n = 100 และ n = 150) ผู้วิจัยจึงใช้วิธีการประมาณค่าในช่วง (Linear Interpolation) ระหว่างสองแถวดังกล่าว ได้ค่าขอบเขตล่าง (dL) เท่ากับ 1.609 และค่าขอบเขตบน (dU) เท่ากับ 1.789
3) การแปลผลและสรุปผล : เนื่องจากการทดสอบนี้เป็นการทดสอบสองทาง(Two-tailed Test) จึงต้องพิจารณาเกณฑ์เพิ่มเติมคือ 4−dU=2.211 และ 4−dL=2.391 เมื่อนำค่าสถิติที่คำนวณได้ (d = 2.232709) มาเปรียบเทียบ พบว่าค่าดังกล่าวตกอยู่ในช่วง 2.211 < d < 2.391 ซึ่งจัดอยู่ใน เขตไม่สามารถสรุปผลได้อย่างชัดเจน(Inconclusive Zone) 

3.4 ผลการวิเคราะห์ความแม่นยำผ่านกราฟพยากรณ์ราคาทองคำ

ภาพที่ 1 กราฟเปรียบเทียบระหว่างราคาทองคำจริง (ln_Gold) และราคาพยากรณ์สะสม
จากการนำสมการพยากรณ์ที่ได้จากแบบจำลองความถดถอยเชิงเส้นพหุคูณมาคำนวณสะสม        เพื่อพล็อตกราฟพยากรณ์ระดับราคาเปรียบเทียบร่วมกับค่าราคาทองคำจริงในรูปลอการิทึม โดยเลือกใช้ข้อมูลเป็นค่าเฉลี่ยรายเดือนทั้งสิ้นจำนวน 120 ชุดข้อมูล ซึ่งจำนวนสังเกตการณ์ปรับลดลงจากข้อมูลดิบตั้งต้น 121 ข้อมูล เนื่องจากกระบวนการคำนวณหาผลต่างร่วมอันดับที่ 1 (1st Difference) เพื่อแก้ปัญหา Unit Root นั้น จำเป็นต้องนำข้อมูลในเดือนปัจจุบันมาหักลบด้วยข้อมูลในเดือนก่อนหน้า ส่งผลให้ข้อมูลในเดือนแรกสุดคือเดือนมกราคม พ.ศ. 2558 ไม่มีข้อมูลในอดีตมาหักลบ จึงสูญเสียค่าสังเกตไป 1 ข้อมูลตามเงื่อนไขทางคณิตศาสตร์ 

4.ผลและอภิปรายผล 
4.1 สรุปผล
1) ภาพรวมประสิทธิภาพของแบบจำลอง: แบบจำลองความถดถอยพหุคูณในรูปผลต่างลอการิทึมรายเดือน สามารถร่วมกันอธิบายความผันผวนของอัตราการเปลี่ยนแปลงราคาทองคำในแต่ละเดือนได้ร้อยละ 29.51 (พิจารณาจากค่า R-Square เท่ากับ 0.295113) และเมื่อนำค่าพยากรณ์จากแบบจำลองไปคำนวณสะสมย้อนกลับเพื่อพยากรณ์ในระดับมูลค่าราคาปกติ(Re-integration) พบว่าทิศทางของค่าพยากรณ์สอดคล้องกับแนวโน้มราคาทองคำจริงในเชิงคุณภาพตลอดช่วงเวลาที่ศึกษา นอกจากนี้ ผลการตรวจสอบข้อตกลงเบื้องต้นทางเศรษฐมิติด้วยค่าสถิติ Durbin-Watson (DW) มีค่าเท่ากับ 2.232709 ซึ่งตกอยู่ในเขตไม่สามารถสรุปผลได้อย่างชัดเจน (Inconclusive Zone) ตามเกณฑ์มาตรฐาน แต่มีค่าใกล้เคียงกับค่าอุดมคติ (d = 2) จึงสะท้อนว่าปัญหาความสัมพันธ์ในตัวเองในพจน์ความคลาดเคลื่อน หากมีอยู่จริง ก็อยู่ในระดับที่ไม่รุนแรง
2) ดัชนีค่าเงินดอลลาร์สหรัฐ (): เป็นปัจจัยหลักที่มีอิทธิพลเชิงลบอย่างมีนัยสำคัญยิ่งทางสถิติต่อราคาทองคำที่ระดับ 0.01 () โดยมีความยืดหยุ่นเท่ากับ -1.0180 หมายความว่า หากอัตราการเปลี่ยนแปลงของดัชนีเงินดอลลาร์เพิ่มขึ้นร้อยละ 1 จะส่งผลให้ราคาทองคำลดลงเฉลี่ยร้อยละ 1.0180 ในเดือนนั้น
3) อัตราผลตอบแทนพันธบัตรรัฐบาลสหรัฐฯ อายุ 10 ปี (): มีอิทธิพลเชิงลบอย่างมีนัยสำคัญยิ่งทางสถิติต่อราคาทองคำที่ระดับ 0.01 () โดยมีค่าสัมประสิทธิ์เท่ากับ -0.1762 หมายความว่า หากอัตราการเปลี่ยนแปลงของผลตอบแทนพันธบัตรรัฐบาลเพิ่มขึ้นร้อยละ 1 จะส่งผลให้ราคาทองคำลดลงเฉลี่ยร้อยละ 0.1762
4) ปัจจัยทางเศรษฐกิจที่ไม่มีนัยสำคัญ: ปัจจัยทางด้านอัตราเงินเฟ้อ (), อัตราดอกเบี้ยนโยบาย () และราคาน้ำมันดิบ () พบว่ามีค่า  แสดงว่าไม่มีนัยสำคัญทางสถิติในการกำหนดอิทธิพลระยะสั้นรายเดือนต่อการเปลี่ยนแปลงของราคาทองคำภายใต้แบบจำลองรูปผลต่างร่วมนี้

4.2 อภิปรายผล
ผลลัพธ์ที่ได้จากแบบจำลองสามารถนำมาอภิปรายร่วมกับทฤษฎีทางเศรษฐศาสตร์และพฤติกรรมของตลาดการเงินโลกได้ ดังนี้
1) กลไกอัตราแลกเปลี่ยนและดอลลาร์สหรัฐ : การที่ดัชนีเงินดอลลาร์มีอิทธิพลเชิงลบสูงที่สุดอย่างมีนัยสำคัญ (-1.0180) สอดคล้องตามทฤษฎีกลไกราคาโภคภัณฑ์อย่างสมบูรณ์ เนื่องจากทองคำถูกกำหนดราคาและซื้อขายในสกุลเงินดอลลาร์สหรัฐเป็นหลัก การแข็งค่าของเงินดอลลาร์จึงทำให้ราคาทองคำแพงขึ้นทันทีสำหรับนักลงทุนที่ถือสกุลเงินอื่น ส่งผลให้อุปสงค์รวมลดลงและราคาทองคำปรับตัวต่ำลงตามมา
2) ทฤษฎีต้นทุนค่าเสียโอกาส (Opportunity Cost) : อัตราผลตอบแทนพันธบัตรรัฐบาลอายุ 10 ปี ที่แสดงอิทธิพลเชิงลบอย่างเด่นชัด (-0.1762) สะท้อนพฤติกรรมการจัดสรรสินทรัพย์ปลอดภัยของนักลงทุน เนื่องจากพันธบัตรรัฐบาลและทองคำมีสถานะเป็นสินทรัพย์ปลอดภัย (Safe-Haven Assets) ทั้งคู่ แต่ทองคำเป็นสินทรัพย์ที่ไม่มีผลตอบแทนในรูปดอกเบี้ย (Non-yielding Asset) เมื่อผลตอบแทนพันธบัตรรัฐบาลปรับตัวสูงขึ้น ต้นทุนค่าเสียโอกาสในการถือครองทองคำจึงสูงขึ้น นักลงทุนจึงเลือกที่จะเทขายทองคำเพื่อโยกย้ายเงินทุนเข้าสู่ตลาดตราสารหนี้เพื่อรับผลตอบแทนแทน 
3) ความไร้นัยสำคัญของปัจจัยอื่นในระยะสั้น : การที่อัตราเงินเฟ้อ อัตราดอกเบี้ยนโยบายระยะสั้น และราคาน้ำมันดิบไม่มีนัยสำคัญทางสถิติในรูปผลต่างลอการิทึม ชี้ให้เห็นว่าโครงสร้างการเปลี่ยนแปลงรายเดือนของราคาทองคำในตลาดโลกยุคปัจจุบัน ถูกขับเคลื่อนโดยตรงจากทิศทางค่าเงินและผลตอบแทนที่แท้จริงในตลาดตราสารหนี้มากกว่า การส่งผ่านผลกระทบจากเงินเฟ้อหรือราคาน้ำมันอาจต้องใช้ระยะเวลาในการสะท้อนผลกระทบ (Time Lag) ที่ยาวนานกว่า 1 เดือน ซึ่งไม่สามารถตรวจพบได้ในโมเดลความถี่ระยะสั้นรายเดือนนี้

ข้อเสนอแนะ
ควรพิจารณาปรับเปลี่ยนความถี่ของข้อมูลจากรายเดือนเป็นรายสัปดาห์หรือรายวัน และเพิ่มตัวแปรที่สะท้อนสภาวะอารมณ์รวมถึงความตื่นตระหนกของตลาด

